PATVIRTINTA

Maironio lietuvių literatūros muziejaus darbo tarybos

2021 m. rugsėjo 08 d. posėdžio protokolu Nr. DT-2

# MAIRONIO LIETUVIŲ LITERATŪROS MUZIEJAUS

**DARBO TARYBOS REGLAMENTAS**

2021 m.

# BENDROSIOS NUOSTATOS

1. Maironio lietuvių literatūros muziejaus (toliau – Muziejus) Darbo taryba (toliau – Darbo taryba) – kolegialus darbuotojų atstovaujamasis organas, ginantis Muziejaus darbuotojų profesines, darbo, ekonomines ir socialines teises bei atstovaujantis jų interesams.
2. Darbo taryba savo veikloje vadovaujasi Lietuvos Respublikos įstatymais, reglamentuojančiais darbo santykius, Darbo kodeksu, šiuo reglamentu ir kitais teisės aktais.
3. Darbo taryba, vykdydama savo funkcijas, atsižvelgia į visų Muziejaus darbuotojų teises ir interesus, nediskriminuoja atskirų darbuotojų ar jų grupių.
4. Darbo taryba savo veikloje laikosi geranoriškumo ir pagarbos teisėtiems darbdavio interesams principų.
5. Darbo taryba yra nepriklausoma nuo darbdavio. Darbdaviui draudžiama daryti įtaką Darbo tarybos sprendimams ar kitaip kištis į Darbo tarybos veiklą.
6. Darbo tarybai vadovauja pirmininkas. Darbo tarybos pirmininkui laikinai negalint atlikti savo funkcijų, šias funkcijas atlieka Darbo tarybos pirmininko paskirtas Darbo tarybos narys.

# DARBO TARYBOS VEIKLOS ORGANIZAVIMAS

1. Darbo taryba savo įgaliojimus įgyja ir pradeda vykdyti šiame reglamente nustatytas funkcijas susirinkusi į pirmą posėdį.
2. Darbo tarybos pirmininkas:
	1. šaukia Darbo tarybos posėdžius ir jiems pirmininkauja;
	2. atstovauja Darbo tarybai santykiuose su darbuotojais, darbdaviu, profesinėmis sąjungomis ir trečiaisiais asmenimis;
	3. rengia metinės Darbo tarybos veiklos ataskaitos Muziejaus darbuotojams projektą ir pateikia Muziejaus Darbo tarybos patvirtintą ataskaitą;
	4. turi kitas Darbo kodekse ir kituose įstatymuose bei Darbo tarybos veiklos reglamente, nustatytas teises ir pareigas;
	5. ne vėliau kaip per vieną mėnesį nuo Darbo tarybos įgaliojimų pradžios raštu ir nustatyta tvarka informuoja darbdavio buveinės teritorijos Valstybinės darbo inspekcijos Kauno skyrių apie Darbo tarybos sudarymą, jos valdymo organus, darbdavio, kurioje sudaryta Darbo taryba, pavadinimą;
3. Darbo tarybos sekretorius:
	1. tvarko ir saugo Darbo tarybos dokumentaciją;
	2. informuoja Darbo tarybos narius apie šaukiamo Darbo tarybos posėdžio datą, laiką, vietą, darbotvarkę;
	3. informuoja darbdavį apie Darbo tarybos posėdžio datą, laiką, vietą ir darbotvarkę;
	4. rengia Darbo tarybos posėdžių protokolus;
	5. kaupia Darbo tarybos veiklai būtinus duomenis;
	6. atlieka kitus Darbo tarybos pirmininko pavedimus;
	7. kai Darbo tarybos sekretorius laikinai negali eiti savo pareigų, jį pavaduoja Darbo tarybos pirmininko paskirtas Darbo tarybos narys.
4. Darbo tarybos narys turi teisę:
	1. balsuoti dėl visų Darbo tarybos svarstomų klausimų;
	2. dalyvauti diskusijose visais svarstomais klausimais, žodžiu ir raštu pateikti pasiūlymus, pastabas, pataisas;
	3. perduoti Darbo tarybos pirmininkui siūlymus raštu, kad šie būtų įrašyti į sekančio posėdžio

darbotvarkę;

* 1. tiesiogiai ar per Darbo tarybos sekretorių gauti Darbo tarybai adresuotus dokumentus ar jų kopijas;
	2. gavus Darbo tarybos įgaliojimą, atstovauti Darbo tarybą dalyvaujant Muziejaus posėdžiuose, kuriuose svarstomi Darbo tarybos pateikti pasiūlymai, klausimai ar projektai, taip pat iš anksto pranešęs stebėti kitus posėdžius, kuriuose svarstomi jį dominantys klausimai. Taip pat atstovauti darbuotojų veiklos vertinime.
	3. kartu su kitais Darbo tarybos nariais šaukti neeilinį Darbo tarybos posėdį;
	4. siūlyti kviesti į Darbo tarybos posėdžius ekspertus, kitus specialistus;
	5. šio reglamento ir kitų įstatymų nustatytais atvejais ir terminais gauti iš darbdavio ir iš valstybės, savivaldybių institucijų ir įstaigų informaciją, reikalingą funkcijoms atlikti;
	6. susipažinti su Darbo tarybos protokolais ir kitais susijusiais dokumentais.
1. Darbo tarybos nario pareigos:
	1. vadovautis Lietuvos Respublikos įstatymais ir kitais teisės aktais, Darbo tarybos reglamentu, Darbo tarybos priimtais sprendimais Darbo tarybos funkcijoms įgyvendinti;
	2. dalyvauti Darbo tarybos posėdžiuose;
	3. laikytis įsipareigojimo vadovautis Muziejaus bei jų darbuotojų interesais, sąžiningai atlikti nustatytas funkcijas, Darbo tarybos nario darbą grįsti kolegialumo, nešališkumo, objektyvumo ir viešumo principais;
	4. per tris kalendorines dienas nuo pranešimo apie posėdį gavimo dienos, informuoti Darbo tarybos pirmininką arba sekretorių apie negalėjimą dalyvauti Darbo tarybos posėdyje.
2. Darbo taryba turi teisę:
	1. teikti darbdaviui pasiūlymus dėl ekonominių, socialinių ir darbo klausimų, aktualių darbuotojams darbdavio sprendimų, darbo teisės normų įgyvendinimo;
	2. inicijuoti kolektyvinį darbo ginčą dėl teisės, jeigu darbdavys nevykdo darbo teisės normų reikalavimų ar Darbo tarybos ir darbdavio susitarimų;
	3. esant būtinybei aptarti svarbius darbdavio, darbuotojų ekonominius, socialinius ir darbo klausimus, sušaukti visuotinį darbdavio ir Muziejaus darbuotojų susirinkimą (konferenciją), suderinus su darbdaviu susirinkimo (konferencijos) datą, laiką ir vietą;
	4. atlikti kitus veiksmus, neprieštaraujančius Darbo kodeksui ir šiam reglamentui, kitoms darbo teisės normoms, ir veiksmus, nustatytus darbo teisės normose ar Darbo tarybos ir darbdavio susitarimuose;
	5. kreiptis į darbo ginčus nagrinėjančius organus ir kitas kompetentingas institucijas dėl neteisėto kišimosi į Darbo tarybos veiklą, prašydama įpareigoti nutraukti tokius veiksmus, įpareigoti atlikti tam tikrus veiksmus ar atlyginti žalą.

# DARBO TARYBOS POSĖDŽIAI

1. Darbo tarybos veiklos forma yra posėdžiai, dalyvaujant tiesiogiai ar elektronine forma. Darbo tarybos pirmininko pasiūlymu, visiems Darbo tarybos nariams sutinkant, Darbo taryba gali priimti sprendimus ir telefoninės ar elektroninės apklausos būdu. Telefoninės ar elektroninės apklausos būdu kiekvienas Darbo tarybos narys savo valią konkrečiu sprendimo projekto atžvilgiu pareiškia telefonu ar elektroniniu paštu. Darbo tarybos nario nuomonė baluojant elektroninės apklausos būdu išreiškiama atsakant į el. laišką ir balsuojant „Už“ arba „Prieš siūlomą sprendimą“.
2. Darbo tarybos posėdžiai vyksta ne rečiau kaip kartą per tris mėnesius arba pagal poreikį Darbo tarybos pirmininko, o jam laikinai negalint eiti pareigų – sekretoriaus iniciatyva. Darbo tarybos posėdžių šaukimo teisę turi kiekvienas darbo tarybos narys.
3. Darbo tarybos posėdis yra teisėtas, jeigu jame dalyvauja ne mažiau kaip du trečdaliai Darbo tarybos narių.
4. Darbo tarybos posėdžiai protokoluojami.
5. Posėdžio protokolą pasirašo visi darbo tarybos nariai.
6. Darbo tarybos kvietimu arba pritarimu (pritarus Darbo tarybos narių daugumai) jos posėdžiuose turi teisę dalyvauti darbdavys arba jam atstovaujantys asmenys.
7. Prireikus Darbo taryba į savo posėdžius gali kviesti atitinkamos srities ekspertus.
8. Klausimus svarstymui Darbo tarybos posėdyje turi teisę pateikti Darbo tarybos nariai, darbdavys ir darbuotojai.
9. Darbdavys ir darbuotojai prašymus svarstyti klausimą Darbo tarybos posėdyje pateikia elektronine forma arba raštu. Prašyme turi būti suformuluota klausimo esmė, nurodomos klausimo sprendimui svarbios aplinkybės (esant galimybei, pridedami dokumentai), siūlomas sprendimas. Prašymus priima ir registruoja Darbo tarybos sekretorius. Apie įregistruotą prašymą Darbo tarybos sekretorius nedelsiant informuoja Darbo tarybos pirmininką ir narius.
10. Jeigu prašyme teikiamas svarstyti klausimas nepriklauso Darbo tarybos kompetencijai, Darbo tarybos pirmininkas ar sekretorius per tris darbo dienas nuo prašymo įregistravimo, nurodydamas motyvus, gražina prašymą jį padavusiam asmeniui.
11. Jeigu klausimas pateikiamas nesilaikant šio reglamento 21 punkte nustatytų reikalavimų, Darbo tarybos pirmininkas ar sekretorius per tris darbo dienas nuo prašymo įregistravimo, nurodydamas motyvus, gali grąžinti prašymą jį padavusiam asmeniui ir paprašyti jį papildyti.
12. Jeigu gautas prašymas yra anoniminis, jis gali būti nesvarstomas. Anoniminis prašymas gali būti svarstomas, jeigu tai įmanoma ir be pareiškėjo dalyvavimo.
13. Šio reglamento nustatyta tvarka pateiktus klausimus Darbo tarybos pirmininkas įtraukia į Darbo tarybos posėdžio darbotvarkę, nusprendžia dėl į posėdį kviečiamų asmenų ir, suderinęs su Darbo tarybos nariais bei į posėdį kviečiamais asmenimis, nustato Darbo tarybos posėdžio laiką ir vietą.
14. Darbo tarybos posėdis rengiamas ne vėliau kaip per dešimt darbo dienų nuo prašymo svarstyti klausimą Darbo tarybos posėdyje įregistravimo. Jei prašymas grąžinamas jį padavusiam asmeniui, nurodytas terminas skaičiuojamas nuo naujo prašymo įregistravimo datos. Jeigu prašoma prašymą papildyti, nurodytas terminas skaičiuojamas nuo papildyto prašymo įregistravimo dienos.
15. Apie šaukiamo posėdžio Darbo tarybos vietą ir laiką darbdaviui, Darbo tarybos nariams ir kitiems į posėdį kviečiamiems asmenims pranešama ne vėliau kaip prieš tris darbo dienas, išskyrus atvejus, kai visi sutinka su ankstesne posėdžio data.
16. Darbo tarybos posėdžiai paprastai vyksta darbo metu.
17. Darbo tarybos posėdžiui pirmininkauja Darbo tarybos pirmininkas, kai jo nėra – kitas Darbo

tarybos pirmininko paskirtas Darbo tarybos narys.

1. Darbo tarybos sprendimai priimami atviru balsavimu dalyvaujančių Darbo tarybos narių balsų dauguma.
2. Darbo tarybos dokumentai viešinami Muziejaus interneto svetainėje.

# DARBO TARYBOS VEIKLOS PASIBAIGIMAS

1. Darbo tarybos veikla pasibaigia:
	1. kai nutrūksta darbdavio veikla;
	2. kai pasibaigia Darbo tarybos kadencija;
	3. kai Darbo taryboje lieka mažiau negu trys jos nariai ir atsarginių Darbo Tarybos narių sąraše nėra nei vieno kandidato, turinčio teisę tapti Darbo tarybos nariu;
2. Naujos Darbo tarybos rinkimo procedūra pradedama likus me mažiau kaip trims mėnesiams iki Darbo tarybos kadencijos pabaigos arba per mėnesį nuo 32.3 punkte nustatytų aplinkybių atsiradimo.
3. Naujos Darbo tarybos rinkimus privalo inicijuoti Darbo taryba pagal Darbo kodekso nustatytą tvarką.

# BAIGIAMOSIOS NUOSTATOS

1. Visus Darbo tarybos veiklos procedūrinius klausimus, kurie nenumatyti šiame reglamente, siūlo spręsti Darbo tarybos pirmininkas. Toks sprendimas, Darbo tarybos pirmininkui trumpai išdėsčius motyvus, gali būti priimamas Darbo tarybos narių balsų dauguma.
2. Darbo tarybos reglamentas ir atskiri jo punktai gali būti naikinami, papildomi arba keičiami posėdyje dalyvaujančių Darbo tarybos narių balsų dauguma.
3. Nesutarimai tarp Darbo tarybos ir darbdavio, kurių nepavyko išspręsti derybomis, sprendžiami Lietuvos Respublikos įstatymų nustatyta tvarka.